**Izvješće s terenske nastave:**

**obilazak grada putovima Augusta Šenoe uz učiteljicu Branku, obilazak Muzeja grada Zagreba**

Dana 1.10.2021. nastava je održana kao izvanučionička, terenska nastava.

Sudjelovali su učenici svih šestih razreda sa svojim razrednicama (Anom Jakić, Teom Puljko i Mirelom Mamić) i profesoricom hrvatskoga jezika, Jasminkom Kokolić Golubić.

Veselih lica učenici su ušli u autobus i krenuli prema centru grada. Ovaj odlazak bio je motiviran djelom Augusta Šenoe *“Povjestice”*, koje su zadane za lektiru u mjesecu rujnu.

Kako bismo što bolje upoznali pisca, Augusta Šenou, njegov život te ljubav i odgovornost koje je osjećao prema rodnom gradu Zagrebu, pomogla nam je divna vodičica, zapravo lik iz Šenoinog djela, učiteljica Branka. S njom smo obilazili mjesta u centru našega grada, a koja su važna za život i rad Augusta Šenoe. Slušali smo zanimljivosti o njegovu odrastanju i školovanju, prijateljima i suradnicima te književnom radu, a ljubavna priča najviše se dojmila učenika.

Puno smo bolje upoznali neke dijelove Zagreba, a da bismo još i proširili svoje znanje, uputili smo se prema Muzeju grada Zagreba. Ovdje smo se vratili u prošlost te upoznali cijeli srednjovjekovni Zagreb i okolicu, ali i njegovo novije doba.

Zadovoljni zbog novih znanja, ali već i pomalo umorni, veselo smo dočekali autobus i vratili se na odredište s kojega smo i krenuli – u naše Vrbane.

Julija Prskalo, 6.c razred